C 233/32
LT
Europos Sąjungos oficialusis leidinys
2022 6 16
Šioms subpozicijoms nepriskiriamos šviečiančiosios juostos, kurių pagrindinė paskirtis ne Kalėdų eglutės puošyba, o naudojimas įvairioms puošybos reikmėms ištisus metus, pavyzdžiui, namams, balkonams, vestuvių puotoms, sodams arba mažesniems daiktams (pavyzdžiui, vainikams, gėlių vazonams arba stalui) puošti.
Be to, šiai subpozicijai nepriskiriamos šviečiančiosios juostos, kurių lemputės yra, pavyzdžiui, moliūgo ar širdelės formos, nes tos lemputės niekaip nesusijusios su Kalėdomis.
Gaminių, priskirtinų 9405 4x subpozicijai „Kiti elektros šviestuvai ir apšvietimo įranga“, pavyzdžiai:
Užuolaidinė LED lempučių girlianda (gali būti įvairaus ilgio), kurią sudaro du izoliuoti elektros laidai, nuo kurių apie 15 cm atstumu viena nuo kitos nukarusios įvairaus ilgio atšakos (30–70 cm ilgio).
Į atšakas įtaisyta iš viso apie 200 LED šviesos šaltinių.
Girlianda pateikiama kartu su jungiamuoju laidu ir transformatoriumi.
LED mikrolempučių grandinė, kurios bendras ilgis 240 cm, sudaryta iš metalinės vielos ir 40 šviesos šaltinių, kuriuos vieną nuo kito skiria 5 cm atstumas, maitinama iš baterijų.
LED mikrolempučių grandinė, kurios bendras ilgis yra 860 cm (jungiamojo laido ilgis – 500 cm), sudaryta iš metalinės vielos ir 360 šviesos šaltinių, kuriuos vieną nuo kito skiria 1 cm atstumas.
Lempučių grandinė pateikiama kartu su transformatoriumi.“